**Rješavanje problemskih zadataka**

**Željka Zorić**

**zzoric@pmfst.hr**

Prirodoslovno matematički fakultet u Splitu

**Sažetak*:***

Što je to problemski zadatak? Koliko često koristite problemske zadatke u svojoj nastavi? Koje strategije rješavanja problema poznajete i koristite? Jesu li problemski zadaci važni za razvoj konceptualnog razumijevanja matematike? Kako učenici reagiraju na tako postavljene zadatke? Mogu li svi učenici rješavati problemske zadatke? Na ovom bih predavanju voljela dati odgovore na neka od ovih pitanja. Rješavanje problema je sastavni dio nastave matematike, bilo da ga gledamo kao dio kurikuluma, kao način poučavanja ili kao način razmišljanja. Neki učenici intuitivno dobro rješavaju probleme, no većinu moramo poučiti kako misliti, donositi zaključke i rješavati probleme. U praksi se često susrećemo s manjkom motivacije. Učenici na nastavi ne žele razmišljati i ne žele sudjelovati u rješavanju problema. Oni najčešće kopiraju vještine koje su vidjeli od nastavnika, a ako ne prepoznaju tip zadatka odustaju i čekaju gotovo rješenje. Da bi učenici postali efikasni u rješavanju problema trebamo im dati znanje, vještine i podršku. U predavanju ću prikazati nekoliko strategija i pristupa rješavanju problemskih zadataka jer usavršavanje vještine rješavanja problema potiče učeničko samopouzdanje, motivaciju i razvija pozitivan stav prema matematici.

**Ključne riječi:** problemski zadatak, rješavanje problema, strategije rješavanja problema, motivacija